|  |  |
| --- | --- |
| **Tantárgy** neve: **Fogászat anatómiája és szájüregi kórtan NBP\_GP129K2** | **Kreditértéke: 2** |
| A tantárgy besorolása: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**100% elmélet | |
| A **tanóra típusa**: előadás és **óraszáma**: **30** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**  A tantárgy oktatása során az előadást színesítő, audio-vizuális eszközökkel történő demonstrációkkal, esetbemutatásokkal találkoznak a hallgatók. | |
| A **számonkérés** módja: **kollokvium**  Az ismeretellenőrzésben alkalmazandó **további** (*sajátos*) **módok**:  Folyamatos számonkérés a tanultak elsajátításáról, év végén szóbeli/írásbeli vizsga. | |
| A tantárgy **tantervi helye**: **3. félév** | |
| Előtanulmányi feltételek: **Funkcionális anatómia I. NBP\_GP102K2, Funkcionális anatómia II. NBP\_GP103K2** | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja**, hogy a logopédia szakirányt választó hallgatók ismerjék meg a fogászati, szájüregi anatómiai képleteket, a szájüregi kórtan alapjait. Cél, hogy a hallgatók a témával kapcsolatos szakkifejezéseket ismerjék és alkalmazni tudják, logopédiai munkájuk során a fogászati diagnózisokat értelmezni tudják, szakmai team-ben együtt tudjanak működni fogorvosokkal.  **A tantárgy tartalma:**   * Fogászat és a logopédia kapcsolata. * Fogászati és orthodontiai alapfogalmak. * Orális biológiai alapok (szájüreg, kapcsolódó szervek és szövetek, más szervrendszerekkel való kapcsolat) * Szájüregi funkciók változásával járó kórfolyamatok * A nyálmirigyek exokrin- és endokrin funkcióinak kapcsolata a szervezet szabályozási zavaraival * Tipikus és atipikus állkapocs és fogazat jellemzői, s logopédiai korrelátumaik. * Az állkapocs és a fogazat fejlődéstana, s fejlődési rendellenességei * Az állkapocs és a fogazat szerzett rendellenességei * Állkapocs- és fogazati anomáliák szerepe az artikulációs zavarok kialakulásában * Fogászati és orthodontiai prevenció és a diagnosztika * Korrekciós és protetikus eljárások, s logopédiai következményeik | |
| A **2-5** legfontosabb *kötelező,* illetve *ajánlott***irodalom felsorolása** | |
| **Kötelező irodalom:**   * Zelles Tivadar: Orálbiológia. Medicina Könyvkiadó, Budapest. 2007 * Dénes J., Gábris K., Hidasi Gy., Tarján I. (2004): *Gyermekfogászat, fogszabályozás*. Budapest: Semmelweis Kiadó és Multimédia Stúdió Kft. 2004 * Fazekas A. (2004): *Fogászat*. Budapest: Medicina Könyvkiadó Zrt. 2004   **Ajánlott irodalom:**   * Kovács E. (szerk.): *Logopédiai jegyzet I.* Nemzeti Tankönyvkiadó, Budapest. 1998 | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**  * Korszerű és alapos interdiszciplináris (orvostudományi, pedagógiai, gyógypedagógiai, pszichológiai, gyógypedagógiai pszichológiai, nyelvészeti) és intradiszciplináris tudással rendelkezik a kommunikáció, a hang-, a beszéd-, a beszélt és az írott nyelv, valamint a gyermekkori nyelés zavarairól. * Ismeri a hang, a beszéd a beszélt és az írott nyelv, valamint a gyermekkori nyelés működésének anatómiáját és fiziológiáját, felismeri azok eltéréseit. * Korszerű ismeretekkel rendelkezik a hang-, beszéd-, a beszélt és az írott nyelvi zavarok valamint a gyermekkori nyelési zavarok etiológiájáról, epidemiológiájáról, a különböző tüneti képekről. * Alapos ismeretekkel rendelkezik a hang-, a beszéd-, a beszélt és írott nyelv fejlődési és szerzett zavaraihoz és a gyermekkori nyelészavarhoz kapcsolódó logopédiai beavatkozások korszerű lehetőségeiről.  1. **képességei**  * Ismeretei alapján a különböző kommunikációs zavarokat interdiszciplináris szemlélettel, a személyiséggel és a társadalmi beágyazottsággal összefüggésben értelmezi. * Kijelöli a hang-, a beszéd-, a beszélt és írott nyelv fejlődési és szerzett zavarainak valamint a gyermekkori nyelési zavarok életkor-specifikus és nyelviszint-specifikus vizsgálatának tartalmait. * Dokumentálja, kvantitatív és kvalitatív szempontok alapján elemzi, értelmezi az eredményeket, levonja a logopédiai diagnosztikai következtetéseket, és erről különböző szintű írásos és szóbeli összefoglalást ad a team tagjainak, a szülőnek, a kliensnek. * Az interdiszciplináris diagnosztikai teamben a különböző forrásokból származó információkat összegzi, logopédiai szempontból értékeli, és azokat a korábbi információkkal integrálja. * A terápiás folyamatot monitorozza, azt az eredményeknek megfelelően módosítja. A kiválasztott terápiás módszert indokolja és meghatározza a logopédiai terápiás team kereteit.   **c) attitűdje**   * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * Felelősen képviseli az adott téma szakszerű és korrekt (adott) idegen nyelvi meghatározásait, és ezeket a konkrét kommunikációs szituáció, az adott szociokulturális háttér figyelembe vételével és a változó világra való nyitottsággal használja.  1. **autonómiája és felelőssége**  * Tudatosan képviseli a gyógypedagógia és határtudományai/társtudományai módszertani kultúráját. * Munkáját team-ben végezni, szakmai műhelyekben aktívan vesz részt. | |
| **Tantárgy felelőse: Dr. Gál Csaba, szájsebész főorvos, óraadó** | |
| **Tantárgy oktatásába bevont oktatók:** Dr. Fekete Tünde fogászati szakfelügyelő főorvos, óraadó. | |